section_heading: Australski nogomet u Hrvatskoj
paragraph_text: 2011. Osniva se i četvrti klub Zapruđe Giants (po uzoru na W.Sydney Giantse) koji se priključuju nastupom na Hrvatskom kupu. Hrvatska reprezentacija nastupa na Europskom kupu u Belfastu gdje je osvojila srebrenu medalju izgubivši u finalu od reprezentacije Irske. U igrače turnira su izabrani Tomislav Cvetko i Fran Tonković. S ovim rezultatom Hrvatska reprezentacija je napravila najveći niz medalja u povijesti ovog sporta u Europi. Za reprezentaciju Europe do 21 godine (zvani European Legion) nastupaju dva hrvatska reprezentativca: Luka Čudina i Adam Lončar. Velika Gorica Bombersi osvajaju Hrvatsku ligu.